钦定古今图书集成/明伦汇编/氏族典/第508卷 > 《凌迪知万姓统谱》 > 穆泰
## 钦定古今图书集成/明伦汇编/氏族典/第508卷 > 《凌迪知万姓统谱》 > 穆泰

按《魏书穆崇传》：“真子泰，本名石洛，高祖赐名焉。以功
臣子孙尚章武长公主，拜驸马都尉，赐爵冯翊侯，迁
安西将军，进爵为公，出为定州刺史，改封冯翊县侯。
初，文明太后谋黜废，泰切谏乃止。高祖德之，泰不愿
迁都，遂潜相扇动，图为叛，为人擒送，伏诛。子伯智，拜
太子洗马散骑侍郎，尚饶阳公主，拜驸马都尉，早卒。”
子喈伯智弟士儒，字叔贤，徙凉州，后乃得还。为太尉
参军事。子容，武定中，汲郡太守。